CELEX: 62011CN0682
Language: ro
Date: 2011-12-27 00:00:00
Title: Cauza C-682/11: Recurs introdus la 27 decembrie 2011 de GS Gesellschaft für Umwelt- und Energie-Serviceleistungen mbH împotriva Ordonanței Tribunalului (Camera a șasea) din 12 octombrie 2011 în cauza T-149/11, GS Gesellschaft für Umwelt- und Energie-Serviceleistungen mbH/Parlamentul European și Consiliul Uniunii Europene

3.3.2012   
            
            
               RO
            
            
               Jurnalul Oficial al Uniunii Europene
            
            
               C 65/8
            
         Recurs introdus la 27 decembrie 2011 de GS Gesellschaft für Umwelt- und Energie-Serviceleistungen mbH împotriva Ordonanței Tribunalului (Camera a șasea) din 12 octombrie 2011 în cauza T-149/11, GS Gesellschaft für Umwelt- und Energie-Serviceleistungen mbH/Parlamentul European și Consiliul Uniunii Europene
   (Cauza C-682/11)
   2012/C 65/16
   Limba de procedură: germana
   
      Părțile
   
   
      Recurente: GS Gesellschaft für Umwelt- și Energie-Serviceleistungen mbH (reprezentant: J. Schmidt, avocat)
   
      Celelalte părți în proces: Parlamentul European, Consiliul Uniunii Europene
   
      Concluziile recurentei
   
   
               —
            
            
               Anularea Ordonanței Tribunalului (Camera a șasea) din 12 octombrie 2011, în cauza T-149/11 pe baza concluziilor formulate în primă instanță;
            
         
               —
            
            
               obligarea intimatelor la plata cheltuielilor de judecată.
            
         
      Motivele și principalele argumente
   
   Recurenta critică decizia Tribunalului prin care acțiunea sa a fost respinsă ca inadmisibilă pentru lipsa afectării directe.
   Recurenta consideră că regulamentul în litigiu (1) o afectează în mod direct. Această împrejurare rezultă din faptul că, din momentul în care regulamentul a fost adoptat și înainte de intrarea sa în vigoare, este clar că statele membre destinatare își folosesc puterea de apreciere pe care le-o conferă regulamentul într-un singur sens. Posibilitatea ca statele membre destinatare sau instituțiile acestora să acționeze în altă modalitate este, așadar, una pur teoretică.
   
      (1)  Regulamentul (UE) nr. 1210/2010 al Parlamentului European și al Consiliului din 15 decembrie 2010 privind autentificarea monedelor euro și procesarea monedelor euro improprii circulației (JO L 339, p. 1)